Liri Hidërshaj

Liri Hidërshaj lindur më 14 korrik të vitit 1953 në fshatin Gjerbës të Skraparit, është shkrimtare shqiptare. Ajo ka tre vajza (Konsolida, Ermelinda, Oreada) dhe një djalë (Muharrem). Ndërroi jetë më 13 Shtator, 2015 pas disa muajsh beteje me ALS . U përcoll nga miq e të afërm për në banesën e fundit me një duartrokitje siç e kishte lënë amanet. 

Epitafi i saj janë vargjet e shkruara nga ajo vet:

Për vete

Mendoj shpesh çfarë më pëlqen tek vetja?

Në rini: zjarri vajzëror që shpërthen i trëndafiltë në faqe...

Tani: krahërori që ka ushqyer katër jetë të shtrenjta...

Të tjerët më thonë që vështrimin e kam jetëdhënës

Liri Hidershaj (Klithme Shpirti - 2004)

 Biografia  
Shkollën fillore dhe tetëvjeçare i kreu në vendlindje, kurse arsimin e  mesëm e mori në shkollën “Ramiz Aranitasi” në [[Çorovo. Në vitin 1977 u diplomua për gjuhë-letërsi shqipe në fakultetin e Historisë dhe Filologjisë në Universitetin “Universiteti Aleksandër Xhuvani” të Elbasanit.

Menjëherë pas mbarimit të universitetit filloi punë si mësuese në shkollën tetëvjeçare të fshatit Dobrush të Skraparit, ku punoi për tre vjetë, pastaj u emërua drejtore e shkollës tetëvjeçare të fshatit Kalenjas.

Në vitin 1998 u largua nga vemdlindja dhe u vendos  familjarisht në Tiranë. Filloi punë si mësuese letërsie në shkollën tetëvjeçare ‘Ramazan Jarani”, ku dhe vazhdon të punojë. Ndërkohë është edhe gazetare e revistës “Krahu i shqiponjës”.

Liri Hidërshaj ka filluar të shkruajë që në shkollën tetëvjeçare. Krijimet e saj të para janë botuar në gazetën vendore “Jehona e Skraparit” e “Tomorri” dhe më vonë në shtypin qëndror. Pas vitit 2000 iu dha mundësia të botonte librat e saj të parë në poezi e prozë. Ka botuar katër libra dhe vazhdon të përgatisë disa botime të tjera.

Është anëtare e Lidhjes së Shkrimtarëve dhe Artistëve të Shqipërisë (LSHA).

 Tituj të veprave 
 “Klithmë shpirti”, vëllim poetik, 2004, Shtëpia Botuese “Bilal Xhaferri”
 “Mëkim shpirtëror”, novelë, 2005, Shtëpia Botuese “Bilal Xhaferri”,ISBN 99927-960-4-9
 “Rrëfimi”, novelë, 2006, Shtëpia Botuese “Bilal Xhaferri”,ISBN 99927-960-5-7
 “Pendimi”, novelë, 2007, Shtëpia Botuese “Bilal Xhaferri”,ISBN 978-99943-969-3-1

 Lidhje të jashtme 
 Krahu - Liri Hidërshaj
 Ditari Krahu i shqiponjës
 Faqe: Sh. K.” Bilal Xhaferri”
 Faqe: Sh. B. “Bilal Xhaferri”
 The Cultural Association “Bilal Xhaferri”
 The publishing house “Bilal Xhaferri”
 Krahu english
 "Pendimi: Pasqyrë e një realiteti të hidhur" - nga Dritëro Agolli
 "Mësuesja që nuk njeh dështim" - nga Dylbere Dika
 "Kujtesë: Mos harroni Njeriun!" - nga Hiqmete Daja
 "Të punosh me shpirt" - nga Xhulia Xhekaj
 "Probleme të jetës në librin "Pendimi" - nga Sokol Jakova

Kategoria:Biografi shqiptare
Kategoria:Shkrimtarë shqiptarë
Kategoria:Lindje 1953